cyanic-selkie/wikianc huggingface dataset:
ডাকওয়ার্থ-লুইস-স্টার্ন পদ্ধতি
ডাকওয়ার্থ-লুইস মেথড: সাংস্কৃতিক পরিমণ্ডলে
ক্রিকেট গানের এলবাম নিয়ে ডাকওয়ার্থ-লুইস মেথড ব্যান্ড গান রেকর্ড করে। এ ব্যান্ডের প্রতিষ্ঠা হয় নিল হ্যাননের ব্যান্ড দ্য ডিভাইন কমেডি এবং থমাস ওয়ালশের পাগওয়াস ব্যান্ডের যৌথ প্রয়াসে।
নাটাই দক্ষিণ ইউনিয়ন
নাটাই দক্ষিণ বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
আয়তন
নাটাই দক্ষিণ ইউনিয়নের আয়তন ২,৬৮৩ একর (১০.৮৬ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী নাটাই দক্ষিণ ইউনিয়নের মোট জনসংখ্যা ২৯,৭৯৬ জন। এর মধ্যে পুরুষ ১৪,৭৫৬ জন এবং মহিলা ১৫,০৪০ জন। মোট পরিবার ৫,২৫৩টি। জনসংখ্যার ঘনত্ব প্রতি বর্গ কিলোমিটারে প্রায় ২,৭৪৪ জন।
অবস্থান ও সীমানা
ব্রাহ্মণবাড়িয়া সদর উপজেলার পশ্চিমাংশে নাটাই দক্ষিণ ইউনিয়নের অবস্থান। এ ইউনিয়নের পূর্বে ব্রাহ্মণবাড়িয়া পৌরসভা ও নাটাই উত্তর ইউনিয়ন, উত্তরে নাটাই উত্তর ইউনিয়ন ও আশুগঞ্জ উপজেলার আশুগঞ্জ সদর ইউনিয়ন, পশ্চিমে সাদেকপুর ইউনিয়ন এবং দক্ষিণে তিতাস নদী ও নবীনগর উপজেলার নাটঘর ইউনিয়ন অবস্থিত।
প্রশাসনিক কাঠামো
নাটাই দক্ষিণ ইউনিয়ন ব্রাহ্মণবাড়িয়া সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী নাটাই দক্ষিণ ইউনিয়নের সাক্ষরতার হার ৩৯%।
পলিউরা ডেলফিস
জুয়েলড নবাব (আক্ষরিক অর্থে রত্নখচিত নবাব; বৈজ্ঞানিক নাম: Polyura delphis) এক প্রজাতির বড় আকারের প্রজাপতি। এরা ‘নিমফ্যালিডি’ গোত্রের এবং চারাক্সিনি উপগোত্রের সদস্য। এই প্রজাতি ভারতের বন্যপ্রাণ সংরক্ষণ আইন ১৯৭২ অনুসারে তফ্‌সিল ২-এর তালিকার অন্তর্ভুক্ত।
আকার
রত্নখচিত নবাবের প্রসারিত অবস্থায় ডানার আকার ৯৫-১০০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত রত্নখচিত নবাবের উপপ্রজাতি হল-
বিস্তার
এদের ভারতের সিকিম থেকে অরুণাচল প্রদেশ, বাংলাদেশ এবং মায়ানমার এর বিভিন্ন অঞ্চলে পাওয়া যায়।
ব্রুস ফ্রেঞ্চ
ব্রুস নিকোলাস ফ্রেঞ্চ (Bruce French; জন্ম: ১৩ আগস্ট, ১৯৫৯) নটিংহ্যামশায়ারের মার্কেট ওয়ারসপ এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৫ থেকে ১৯৮৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
কাউন্টি ক্রিকেট
তার ভাইপো জ্যাক বল ইংল্যান্ডের পক্ষে টেস্ট ক্রিকেটে অংশ নিয়েছিলেন। ১৯৭৬ থেকে ১৯৯৫ সময়কালে নটিংহ্যামশায়ারের পক্ষে কাউন্টি ক্রিকেটে অংশ নিয়েছিলেন তিনি।
খেলোয়াড়ী জীবনের স্বর্ণালী সময়ে শীর্ষস্থানীয় উইকেট-রক্ষক হিসেবে পরিচিত ছিলেন। কিন্তু ব্যাটিংয়ে তেমন উন্নতি ঘটাতে পারেননি। বিখ্যাত ক্রিকেট লেখক কলিন বেটম্যান মন্তব্য করেন যে, উইকেট-রক্ষক হিসেবে ব্রুস ফ্রেঞ্চ তার দক্ষতার চূড়ান্ত পর্যায়ে উপনীত হয়েছিলেন।
আন্তর্জাতিক ক্রিকেট
১৯৮৬ সালে টেস্ট ক্রিকেটে অভিষেকের পূর্বেই দুইবার ইংল্যান্ড দলের সদস্যরূপে বহিঃবিশ্বে গমন করেছিলেন। তখন তিনি পল ডাউনটনের সহকারী হিসেবে দলে অন্তর্ভুক্ত হন। দলের নিয়মিত উইকেট-রক্ষক জ্যাক রাসেল আঙ্গুলে আঘাত পেলেই কেবল স্ট্যাম্পের পিছনে অবস্থান করার সুযোগ হয়েছিল ব্রুস ফ্রেঞ্চের।
সমগ্র খেলোয়াড়ী জীবনে ষোলটি টেস্ট ও তেরোটি একদিনের আন্তর্জাতিকে অংশগ্রহণের সুযোগ ঘটেছিল তার। ১৯ জুন, ১৯৮৬ তারিখে লিডসের হেডিংলিতে সফররত ভারতের বিপক্ষে টেস্ট ক্রিকেটে অভিষেক ঘটে ব্রুস ফ্রেঞ্চের। ১৯৮৬ সালে লর্ডসে অনুষ্ঠিত ইংল্যান্ড-নিউজিল্যান্ডের মধ্যকার টেস্টের প্রথম ইনিংসে উইকেট-রক্ষকের দায়িত্ব পালনকালে ব্রুস ফ্রেঞ্চ আহত হলে আরও তিনজন উইকেট-রক্ষক - বিল অ্যাথে, বব টেলর, ববি পার্কসকে দায়িত্বভার নিতে হয়েছিল।
১৯৮৭ সালে ব্যাট হাতে দূর্দান্ত সফলতা পান। ওল্ড ট্রাফোর্ডে সফররত পাকিস্তানের বিপক্ষে অনুষ্ঠিত টেস্টে ৫৯ রান তুলেছিলেন। বৃষ্টিবিঘ্নিত ঐ টেস্টটি অবশ্য ড্রয়ে পরিণত হয়েছিল। ১৯৮৮ সালে ওয়েলিংটনে স্বাগতিক নিউজিল্যান্ডের বিপক্ষে সর্বশেষ টেস্টে অংশ নিয়েছিলেন তিনি।
সর্বমোট ষোল টেস্টে অংশ নিয়ে ১৮.১১ গড়ে ৩০৯ রান করতে সক্ষম হয়েছিলেন তিনি। এ সময়ে ৩৮ ক্যাচ ও একটি স্ট্যাম্পিং করেন।
বিতর্কিত ভূমিকা
অংশগ্রহণকৃত সফরগুলোয় মিশ্র অভিজ্ঞতা অর্জন করেছেন। তন্মধ্যে কুকুরের কামড় খেয়েছেন, অনুশীলনকালে দর্শকের ছোড়া বলে আঘাত পেয়েছেন ও হোঁচট খেয়ে গাড়ীর নিচে চাপা পড়ে চিকিৎসার্থে হাসপাতালে যেতে হয়েছিল তাকে। এছাড়াও, পাকিস্তানে টেস্ট সফরকালীন জলে ডোবার হাত থেকে দুই কিশোরীকে উদ্ধারের মাধ্যমে জীবন রক্ষা করেছেন তিনি।
অবসর
টেস্ট খেলা থেকে দূরে সরে আসার পর ১৯৯০ সালে দক্ষিণ আফ্রিকায় বিদ্রোহী দলের সাথে গমন করেছিলেন। এক পর্যায়ে ইংল্যান্ড ক্রিকেট দলের উইকেট-রক্ষণে প্রশিক্ষকের ভূমিকায় অবতীর্ণ হয়েছিলেন। ইংরেজ উইকেট-রক্ষক ম্যাট প্রায়রকে সহায়তার হাত প্রশস্ত করেছিলেন।
পর্বতারোহণ করতে বেশ ভালোবাসেন তিনি।
ভূত পুলিশ
ভূত পুলিশ ২০২১ সালের একটি ভৌতিক চলচ্চিত্র, কেন্দ্রীয় চরিত্রে অভিনয় করেছেন সাইফ আলি খান, অর্জুন কাপুর, জ্যাকলিন ফার্নান্দেজ ও যামী গৌতম। হিন্দি চলচ্চিত্রটি ফক্স স্টার স্টুডিওজের ব্যানারে পবন কিরপালানি কর্তৃক পরিচালিত হয়। চলচ্চিত্রটি ১০ সেপ্টেম্বর ২০২১-এ সালে মুক্তি পায়।
বাউন্সার (ক্রিকেট)
ক্রিকেট খেলায়, বাউন্সার (অথবা বাম্পার) হচ্ছে এক ধরনের শর্ট-পিচ্‌ড ডেলিভারি, যা সাধারণত কোন দ্রুতগতির বোলার কর্তৃক নিক্ষিপ্ত হয়ে থাকে। এ ধরনের বল মাটিতে পড়ে লাফিয়ে ওঠে এবং ব্যাটসম্যানের মাথার সমান উচ্চতায় ব্যাটিং প্রান্তে পৌঁছায়।
ব্যবহার
বাউন্সার দেওয়ার উদ্দেশ্য হচ্ছে কোন ব্যাটসম্যানকে তার পেছনের পায়ে ভর দিয়ে খেলতে বাধ্য করা, বিশেষ করে, যদি ঐ ব্যাটসম্যান সামনের পায়ে খেলে উন্মুক্তভাবে শট খেলে (যেমন- ড্রাইভ) রান নিতে থাকেন। বাউন্সার সচরাচর ব্যাটসম্যানের শরীরের রেখা লক্ষ্য করেই ছোঁড়া হয়। ব্যাটসম্যানের শরীর লক্ষ্য করে বাউন্সার ছোঁড়া বৈধ হবে যদি তা ব্যাটসম্যানের কাছে পৌঁছানোর আগে পিচের ওপর পড়ে (বাউন্স করে), অথবা ব্যাটসম্যানের কাছে পৌঁছানোর সময় বলের উচ্চতা, ব্যাটসম্যানের কোমরের উচ্চতার চেয়ে নিচে থাকে। ব্যাটসম্যানের মাথা বরাবর লক্ষ্য করে নিক্ষিপ্ত বল পিচে না পড়ে সরাসরি অপর প্রান্তে পৌঁছালে তাকে বিমার বলা হয়; যা অবৈধ। থাম্ব|256x256পিক্সেল|বোলারের বাউন্সারের জবাবে একজন ব্যাটসম্যান হুক শট খেলার চেষ্টা করছেন। কোন ব্যাটসম্যান রক্ষণাত্মক কিংবা আক্রমণাত্মকভাবে বাউন্সার মোকাবেলা করতে পারেন। যদি কোন ব্যাটসম্যান রক্ষণাত্মকভাবে খেলেন, তাহলে তিনি প্রথমত আউট হওয়া এড়ানোর চেষ্টা করেন, এবং দ্বিতীয়ত, বলের আঘাত থেকে নিজেকে বাঁচানোর চেষ্টা করেন। মাথার সমান উচ্চতার বাউন্সার এড়ানোর সবচেয়ে সহজ উপায় হচ্ছে দ্রুত মাথা নিচু করে ফেলা। যদি বাউন্সার বুক সমান উচ্চতার হয়, সেক্ষেত্রে ব্যাটসম্যানের জন্য সেরা প্রতিরোধ হচ্ছে, নিজের ব্যাটটি লম্বালম্বিভাবে বুক সমান উচ্চতায় তুলে বলটিকে এমনভাবে ঠেকানো যেন তা ব্যাটে লেগে নিম্নমুখীভাবে পিচের ওপর পড়ে; তা না হলে বলটি ব্যাটে লেগে লাফিয়ে উঠে ফিল্ডারের জন্য ক্যাচ লুফে নেওয়ার সুযোগ করে দিতে পারে। কখনো কখনো ব্যাট দিয়ে বলটি ঠেকানোর জন্য, ব্যাটসম্যানকে লাফিয়ে পর্যাপ্ত উচ্চতায় উঠতে হয়। ব্যাটসম্যান বলের রেখা থেকে সরে গিয়েও বাউন্সার এড়াতে পারেন। বাউন্সার দ্বারা কোন বোলার একজন ব্যাটসম্যানের মধ্যে কিছুটা হলেও ভীতি সঞ্চারের চেষ্টা করেন এবং প্রত্যাশা করেন যে, বলটি একটি অসুবিধাজনক কোণে ব্যাটে লেগে কাছাকাছি থাকা কোন ফিল্ডারের জন্য ক্যাচ এর সুযোগ করে দেবে। বাম|থাম্ব|300x300পিক্সেল|[[রক্তবেগুনী|রক্তবেগুনি (Purple) রঙ দ্বারা বাউন্সার বোঝানো হয়েছে]] অন্যদিকে, বাউন্সার একজন ব্যাটসম্যানের জন্যও ফলদায়ক হতে পারে যদি সে আক্রমণাত্মকভাবে খেলে। আক্রমণাত্মকভাবে বাউন্সার মোকাবেলা করার জন্য হুক শট খেলা হয়ে থাকে। হুক শট খেলার জন্য, বল নিক্ষেপকালে ব্যাটসম্যান তার পেছনের পা পেছনের দিকে ও অফ-সাইড অভিমুখে সরান। বলটি যখন তার দিকে আসতে থাকে, তখন তিনি দ্রুত অফ-সাইড থেকে লেগ-সাইড এর দিকে ঘুরে যান; তার ব্যাটটি তখন অনুভূমিকভাবে ধরা থাকে। তার লক্ষ্য থাকে বলটিকে সজোরে লেগ-সাইডের সীমানার অভিমুখে কিংবা ঐ অঞ্চলের ওপর দিয়ে সীমানার বাইরে পাঠানো। তবে রান করার সম্ভাবনা থাকা স্বত্বেও, হুক শট খেলে অনেক ক্ষেত্রেই আউট হবার সম্ভাবনাও থাকে, বিশেষ করে বল যদি ব্যাটের ওপরের কোণায় লেগে উঠে যায় এবং লেগ-সাইডের কোন ফিল্ডারের হাতে জমা পড়ে। আবার, বাউন্সারের গতিরেখা যদি নির্ভুল না হয় এবং উইকেটের অফ-সাইডমুখী হয়ে ব্যাটসম্যানের নিকট পৌঁছে, তখন ব্যাটসম্যান কাট, আপার-কাট কিংবা লেট-কাট খেলতে পারেন; সেটা ইচ্ছাকৃতভাবে ভূমি অভিমুখী, ফিল্ডারদের মধ্যবর্তী ফাঁকা স্থান বরাবর, কিংবা বৃত্তের ফিল্ডারদের মাথার ওপর দিয়ে চার বা ছয় রানের জন্য হতে পারে।
ফাস্ট বোলারদের মধ্যে একটি অলিখিত নিয়মের প্রচলন রয়েছে যে (বিশেষত যখন হেলমেট এর ব্যাপক ব্যবহার যখন প্রচলিত ছিল না), তারা একে অপরের উদ্দেশ্যে বাউন্সার ছুঁড়বেন না। কারণ, অদক্ষ ব্যাটসম্যানদের কার্যকরভাবে বাউন্সার সামলানোর দক্ষতাও কম থাকে এবং এ কারণে তাদের আঘাতপ্রাপ্ত হওয়ার সম্ভাবনাও বেশি। এই নিয়মের অন্যথা "বাউন্সার যুদ্ধ" সূচনা করতে পারে - মানে, পরের ইনিংসে ঐ বোলারকে লক্ষ্য করে প্রতিপক্ষের বোলারগণ আক্রমণাত্মকভাবে শর্ট-পিচ্‌ড বল ছুঁড়বেন।
আইসিসি'র নিয়ম
বাউন্সার দ্বারা ব্যাটসম্যানদের গুরুতর আঘাতপ্রাপ্ত হওয়ার সম্ভাবনা থাকায় এবং বোলারদের ক্রমাগত বাউন্সার ছোঁড়া বন্ধ করতে, ক্রিকেটের আইনে একজন বোলার কর্তৃক নিক্ষিপ্ত বাউন্সারের সংখ্যা এবং স্কয়ার লেগ এর পেছনভাগে কতজন ফিল্ডার রাখা যাবে – তার ওপর বিধি-নিষেধ আরোপ করা হয়েছে। এই আইনগুলোতে ব্যাটসম্যানদের তুলনামূলক দক্ষতাও বিবেচনা করা হয়।
১৯৯৪ সালে, আইসিসি এই আইন সংশোধন করে ওভার প্রতি দুটি বাউন্সারের নিয়ম চালু করে; কোন বোলার দুটির বেশি বাউন্সার দিলে, শাস্তিস্বরূপ দুই রান জরিমানা সহ নো–বল (প্রচলিত এক রানসহ নো–বল এর পরিবর্তে) ঘোষণার বিধান করা হয়।
২০০১ সালে, একদিনের আন্তর্জাতিক খেলায় প্রতি ওভারে সর্বোচ্চ একটি বাউন্সার বৈধ করা হয় (এবং অতিরিক্ত বাউন্সারের জন্য নো-বল সহ এক রান জরিমানার বিধান করা হয়)।
২৯ অক্টোবর ২০১২ তারিখে, আইসিসি কর্তৃক একদিনের আন্তর্জাতিক খেলায় ওভার-প্রতি বাউন্সারের সংখ্যা বাড়িয়ে দুটি করা হয়। টি–২০ তে প্রতি ওভারে বাউন্সারের সংখ্যা একটিতেই সীমাবদ্ধ রাখা হয়।
বিতর্ক
ফাস্ট লেগ তত্ত্ব, যেখানে উদ্দেশ্যপ্রণোদিতভাবে ও ক্রমাগতভাবে শরীর লক্ষ্য করে বোলিং করা হয় এবং ব্যাটে লেগে লাফিয়ে ওঠা বল ধরার জন্য লেগসাইডের বেষ্টনীতে ক্যাচিং অবস্থানে একাধিক ফিল্ডার রাখা হয়, তা ১৯৩২/৩৩ সালে অস্ট্রেলিয়ার বিপক্ষে সিরিজে ইংল্যান্ড ব্যবহার করে, যাকে অস্ট্রেলীয়রা বডিলাইন সিরিজ বলে আখ্যা দেয়। এই বিতর্কিত কৌশল ব্যবহার বন্ধে ক্রিকেটের আইন সংশোধন করা হয়।
১৯৫৪–৫৫ সালে সিডনিতে, ইংল্যান্ডের ফাস্ট বোলার ফ্র্যাঙ্ক টাইসন অস্ট্রেলীয় খেলোয়াড় রে লিন্ডওয়াল-কে উদ্দেশ্য করে বাউন্সার ছোঁড়েন, যার জবাবে লিন্ডওয়ালের ছোঁড়া বাউন্সারে আঘাত পেয়ে টাইসনকে হাসপাতালে যেতে হয়। রাগান্বিত টাইসন ফুলে যাওয়া মাথা নিয়ে হাসপাতাল থেকে ফিরে, দ্বিতীয় ইনিংসে ৮৫ রান দিয়ে ৬ উইকেট নিয়ে ইংল্যান্ডকে ৩৮ রানের জয় এনে দেন।
১৯৯৪ সালে ওভালে, ফ্যানি ডি ভিলিয়ার্স এর করা বাউন্সার ডেভন ম্যালকম এর হেলমেটে আঘাত করে। ক্রোধান্বিত ম্যালকম দক্ষিণ আফ্রিকানদের উদ্দেশ্য করে বলেন, “তোমরা এখন ইতিহাস” এবং দ্বিতীয় ইনিংসে ৫৭ রান দিয়ে ৯ উইকেট নিয়ে তাদের ইনিংস গুঁড়িয়ে দেন।
বাউন্সারজনিত চোট এবং মৃত্যুর ঘটনা
থাম্ব|২০০৬ সালে বাউন্সারের আঘাতজনিত চোটে [[জাস্টিন ল্যাঙ্গার হাসপাতালে ভর্তি হন।|300x300পিক্সেল]] বাউন্সার একটি আক্রমণাত্মক ডেলিভারি যা ফাস্ট বোলারদের প্রবৃত্তিগত এবং মাথা লক্ষ্য করে নিক্ষিপ্ত, যা ব্যাটসম্যানের বুক, ঘাড় কিংবা মাথায় আঘাত করতে পারে।
১৯৬২ সালে, চার্লি গ্রিফিথ এর ছোঁড়া বাউন্সারে ভারতের অধিনায়ক নরি কনট্রাক্টর ডান কানের ঠিক ওপরে আঘাত পান। এতে তার অনেক রক্তপাত ঘটে এবং তিনি গুরুতরভাবে অসুস্থ হয়ে পড়েন। ছয় দিন পর তিনি সম্পূর্ণ চেতনা ফিরে পান এবং দশ মাস পর আবার প্রথম শ্রেণির ক্রিকেটে প্রত্যাবর্তন করেন।
২০০৬ সালে নিজের শততম টেস্ট খেলার সময়, অস্ট্রেলীয় উদ্বোধনী ব্যাটসম্যান জাস্টিন ল্যাঙ্গার, দক্ষিণ আফ্রিকার মাখায়া এনটিনি’র ছোঁড়া বাউন্সারে মাথায় আঘাত পেয়ে হাসপাতালে ভর্তি হন। ২০০৮ সালে অনুষ্ঠিত একটি টেস্ট ম্যাচে, অস্ট্রেলীয় বোলার ব্রেট লি’র বাউন্সারের আঘাতে ওয়েস্ট ইন্ডিজের শিবনারায়ণ চন্দরপল বেশ কয়েক মিনিটের জন্য অজ্ঞান হয়ে যান। পাকিস্তানের শোয়েব আখতার এর বাউন্সারের আঘাতে দক্ষিণ আফ্রিকার গ্যারি কারস্টেন (২০০৩) এবং ওয়েস্ট ইন্ডিজের ব্রায়ান লারা (২০০৪) উভয়ই চোটপ্রাপ্ত হন; তাদের দুজনকেই মাঠ ছেড়ে যেতে হয়েছিল।
নভেম্বর ২০১৪ সালে, শেফিল্ড শিল্ড এর খেলা চলাকালে, শন অ্যাবটের ছোঁড়া বাউন্সার অস্ট্রেলীয় ক্রিকেটার ফিলিপ হিউজ এর হেলমেট এর গ্রিল আর খোলকের মধ্য দিয়ে মাথার পাশে আঘাত করে এবং তিনি বেহুঁশ হয়ে যান। গুরুতর অবস্থায় তাকে হাসপাতালে ভর্তি করা হয়, তিনি সাবঅ্যারাকনয়েড রক্তক্ষরণ এ ভুগছিলেন। তিনি আর চেতনা ফিরে পাননি এবং দু’দিন পর তিনি শেষ নিঃশ্বাস ত্যাগ করেন।
২০১৯ ক্রিকেট বিশ্বকাপে ইংল্যান্ডের বিপক্ষে সেমিফাইনালে, জফ্‌রা আর্চারের বাউন্সার অস্ট্রেলিয়ার অ্যালেক্স ক্যারি’র থুতনিতে লাগে ও তার হেলমেট মাথা থেকে খুলে যায়; ক্যারি অবশ্য আউট হওয়া ঠেকাতে নিজের হেলমেটটি বাতাসে ভাসমান অবস্থাতেই ধরে ফেলেন।
২০১৯ সালের অ্যাশেজ সিরিজের দ্বিতীয় টেস্ট চলাকালে, জফ্‌রা আর্চারের বেগে ছোঁড়া বাউন্সার স্টিভেন স্মিথের ঘাড়ে আঘাত করে। মস্তিষ্কে আঘাতজনিত কারণে স্মিথ আহত অবসর নিয়ে মাঠ ছাড়েন; ৪৫ মিনিট পর তিনি আবার মাঠে ফেরেন। মস্তিষ্কে চোট বিষয়ক দাতব্য সংস্থা হেডওয়ে, অস্ট্রেলীয় চিকিৎসক দল কর্তৃক স্মিথকে আবার খেলায় ফিরতে দেওয়ার সিদ্ধান্তকে “অত্যন্ত ভয়ানক” বলে সমালোচনা করেন। কোন টেস্ট খেলায় প্রথম মস্তিষ্কে আঘাতজনিত কারণে বদলি হিসেবে, মার্নাস লাবুশেন, স্মিথের স্থলে মাঠে নামেন।
মস্তিষ্কের আঘাতজনিত জখম
মস্তিষ্কের আঘাতজনিত জখম বা অন্তঃকরোটির জখম বা মস্তিষ্কের জখম হচ্ছে এমন একটি অবস্থা যখন বাহ্যিক কিছুর আঘাত বা চাপ প্রয়োগের কারণে মস্তিষ্কে জখম সৃষ্টি হয় বা ক্ষতিগ্রস্ত হয়। এটি মস্তিষ্কের ট্রমা, ব্রেইন ট্রমা, ট্রমাটিক ব্রেইন ইনজুরি ইত্যাদি নানা নামে পরিচিত। মস্তিষ্কের এই জখম আঘাতের তীব্রতা, আঘাতের প্রকার (যেমন মাথার ওপরে চাপ প্রয়োগকারী আঘাত নাকি মাথার ভেতরে ভেঙ্গে প্রবেশ করার মতো আঘাত), বা অন্যান্য বৈশিষ্ট্যের (যেমন মস্তিষ্কের নির্দিষ্ট একটি স্থানে বা বিস্তৃত কোনো অংশে) ওপর ভিত্তি করে শ্রেণীবিন্যাস করা হয়। মাথার জখম মস্তিষ্কের জখমের সমার্থক নয় কারণ মাথার জখমের ব্যপকতা আরও বেশি। মাথার ত্বক ও করোটির হাড়ও মাথার জখমের অংশ যা মস্তিষ্কের জখমের সাথে সংশ্লিষ্ট নাও হতে পারে। মস্তিষ্কের জখমের ফলে শারীরিক, চেতনা, সামাজিক, আবেগ, এবং আচরণগত লক্ষণ ও উপসর্গ দেখা দিতে পারে যার ফলাফল সম্পূর্ণ সুস্থতা থেকে স্থায়ী অক্ষমতা বা মৃত্যু পর্যন্ত হতে পারে।
পড়ে যাওয়া, সড়ক দুর্ঘটনা, এবং সহিংসতা মস্তিষ্কের আঘাতজনিত জখম হওয়ার প্রচলতি কারণগুলোর অন্তর্ভুক্ত। হাঠাৎ করে গতি বৃদ্ধি বা গতি হ্রাসের কারণে করোটি বা মাথার খুলির মধ্যে সৃষ্ট প্রভাব অথবা গতি ও হঠাৎ করে সৃষ্ট কোনো সংঘর্ষের জটিল সমন্বয়ে মস্তিষ্কের জখমের কারণ হতে পারে। এছাড়া ঠিক যে সময়ে মস্তিষ্কে প্রথমবার জখমের সৃষ্টি হয়েছে তার পর সংঘটিত বিভিন্ন ঘটনার প্রেক্ষিতে মস্তিষ্কে আরও অন্যান্য জখমের সৃষ্টি করতে পারে বা জখমের তীব্রতা বাড়াতে পারে। এর মধ্যে রয়েছে আঘাতজনিত কারণে মস্তিষ্কের রক্ত সঞ্চালন ব্যহত হওয়া এবং করোটির অভ্যন্তরে চাপ বৃদ্ধি পাওয়া। জখমের মাত্রা ও ধরন নির্ণয়ে রোগনির্ণয়ে ব্যবহৃত বেশ কিছু চিত্রধারণকারী কৌশল ব্যবহৃত হয় যার মধ্যে রয়েছে কম্পিউটেড টমোগ্রাফি বা সিটি স্ক্যান এবং ম্যাগনেটিক রেজোন্যান্স ইমেজিং বা এমআরআই।
এ ধরনের আঘাতজনিত জখম এড়ানো জন্য সাবধানতামূলক পদক্ষেপের মধ্যে রয়েছে সঠিকভাবে নিরাপত্তা বন্ধনী বা সিট বেল্ট বাধা ও হেলমেট পরিধানের অভ্যাস করা, গাড়ি চালানোর সময় মদ্যপান না করা বা মদ্যপ অবস্থায় গাড়ি না চালানো, বয়স্ক ব্যক্তিসহ সবার ক্ষেত্রেই পড়ে যাওয়া ঠেকাতে প্রয়োজনীয় ব্যবস্থা গ্রহণ করা, এবং শিশুদের ক্ষেত্রে অবস্থা বুঝে নিরাপত্তামূলক ব্যবস্থা গ্রহণ করা। আঘাতের ওপর ভিত্তি করে চিকিৎসার ধরন ভিন্ন হতে পারে যা খুব সাধারণ চিকিৎসা থেকে শুরু করে ওষুধ, জরুরী ভিত্তিতে শল্যচিকিৎসা, বা আঘাতপ্রাপ্ত হওয়ার কয়েক বছর পর শল্যচিকিৎসার প্রয়োজনও পড়তে পারে। আঘাত থেকে সম্পূর্ণ সুস্থতা ও পুনর্বাসনের জন্য শারীরিক থেরাপি, বাক থেরাপি, বিনোদনমূলক থেরাপি, পেশাগত থেরাপি, এবং দৃষ্টির থেরাপি গ্রহণের প্রয়োজন পড়তে পারে। পুনর্বাসনমূলক কাউন্সেলিং, সমর্থিত কর্মসংস্থান, এবং সম্প্রদায়ের সহযোগিতামূলক মানসিকতা আক্রান্তদের এ ধরনের জখম থেকে সম্পূর্ণ সুস্থ হয়ে উঠে স্বাভাবিক জীবনযাপনে ফিরে যেতে সাহায্য করতে পারে।
মস্তিষ্কের আঘাতজনিত জখম বিশ্বজুড়েই মানুষের মৃত্যু ও পঙ্গুত্বের একটি অন্যতম কারণ। বিশেষ করে শিশু ও অল্পবয়স্করা এর স্বীকার বেশি হয়। নারীদের তুলনায় পুরুষের এ ধরনের জখমের পর টিকে থাকার হার বেশি। বিংশ শতকে হওয়া জ্ঞান ও প্রযুক্তিমূলক উন্নয়নের ফলশ্রুতিতে এ ধরনের জটিলতার রোগনির্ণয় ও চিকিৎসায় অনেক বেশি উন্নতি হয়ে যার ফলে চিকিৎসালব্ধ ফলাফলের উন্নতি হওয়ার সাথে সাথে মৃত্যুর হারও কমে এসেছে।
ঠাকুরগাঁও জেলার শিক্ষা প্রতিষ্ঠানের তালিকা
ঠাকুরগাঁও জেলা বাংলাদেশের উত্তর-পশ্চিমাঞ্চলের রংপুর বিভাগের একটি প্রশাসনিক অঞ্চল। এটি দেশের সর্বউত্তরের জেলা শহর। ঠাকুরগাঁও সদর, পীরগঞ্জ, বালিয়াডাঙ্গী, রানীশংকৈল ও  হরিপুর - এই পাঁচটি উপজেলার সমন্বয়ে গঠিত ঠাকুরগাঁও জেলায় মোট ৪১৯টি উচ্চ বিদ্যালয় রয়েছে। এটি ঠাকুরগাঁও জেলার উপজেলা ভিত্তিক বিদ্যালয়সমূহের একটি সাধারণ তালিকা।
বালিয়াডাঙ্গী উপজেলার বিদ্যালয়সমূহের তালিকা
Dokhin monovita gov primary school
ম্যাগনেসিয়াম ক্লোরাইড
ম্যাগনেসিয়াম ক্লোরাইড একটি রাসায়নিক যৌগ, যার সংকেত MgCl2। এর কেলাস পানির আণবিক সংকেত MgCl2(H2O).x ম্যাগনেসিয়াম ক্লোরাইডে ম্যাগনেসিয়ামের সংযুতি ২৫.৫%। এই লবণগুলো হলো মূলত আয়নিক হ্যালাইড ;এটি পানিতে অত্যন্ত দ্রবণীয়। ব্রাইন (সোডিয়াম ক্লোরাইডের সম্পৃক্ত দ্রবণ) এবং সমুদ্রের পানি থেকে ম্যাগনেসিয়াম ক্লোরাইড আহরণ করা হয়। উত্তর আমেরিকায় প্রধানত গ্রেট সল্ট হ্রদ ব্রাইন থেকে এটি সংগ্রহ করা হয়। জর্ডান উপত্যকায় মৃত সাগর হতে ম্যাগনেসিয়াম ক্লোরাইড আহরণ করা হয়। প্রাচীন যুগে সৃষ্ট সমুদ্রশয্যা বা সি-বেড হতেও ম্যাগনেসিয়াম ক্লোরাইড আহরণ করা হয়। উত্তর-পশ্চিম ইউরোপের জেখস্টেইন সমুদ্রশয্যা এর অন্যতম উদাহরণ। সমুদ্রের পানির বাষ্পীভবনের ফলেও ম্যাগনেসিয়াম ক্লোরাইড উৎপন্ন হয়। ম্যাগনেসিয়াম ধাতুর পূর্বসূচক হিসেবে  ম্যাগনেসিয়াম ক্লোরাইড ব্যাপক হারে তৈরি করা হয়।
গঠনকাঠামো, প্রস্তুতি ও সাধারণ বৈশিষ্ট্য
ম্যাগনেসিয়াম ক্লোরাইডের গঠনকাঠামো ক্যাডমিয়াম ক্লোরাইড ছাঁচের অনুরূপ। এগুলো দেখতে অষ্টতলকীয়, যার কেন্দ্রে রয়েছে ম্যাগনেসিয়াম। এর হাইড্রেটগুলোর রাসায়নিক সংকেত MgCl2(H2O)x।  উচ্চ তাপমাত্রায় x এর মান ক্রমশ হ্রাস পেতে থাকে। যেমন,x=১২, (-১৬.৪ ডিগ্রি সেলসিয়াস), x=৮ (-৩.৪ ডিগ্রি সেলসিয়াস), x=৬ (১১৬.৭ ডিগ্রি সেলসিয়াস), x=৪ (১৮১ ডিগ্রি সেলসিয়াস) এবং x=২(প্রায় ৩০০ ডিগ্রি সেলসিয়াস)।  ম্যাগনেসিয়াম ক্লোরাইডের হাইড্রেটগুলোর তাপীয় বিযোজন এত সহজে সংঘটিত হয় না। হেক্সাঅ্যামমিন (Mg(NH3)6) ক্লোরাইড লবণকে উত্তপ্ত করে অনার্দ্র ম্যাগনেসিয়াম ক্লোরাইড উৎপন্ন করা হয়।
অনার্দ্র ম্যাগনেসিয়াম ক্লোরাইড এক প্রকার লুইস অম্ল, যদিও এটি তুলনামূলকভাবে দুর্বল।
ডাউ প্রক্রিয়ায় ম্যাগনেসিয়াম হাইড্রোক্সাইড ও হাইড্রোক্লোরিক এসিডের বিক্রিয়ায় ম্যাগনেসিয়াম ক্লোরাইড উৎপন্ন করা হয়:
একইভাবে, ম্যাগনেসিয়াম কার্বনেট হতে ম্যাগনেসিয়াম ক্লোরাইড প্রস্তুত করা যায়।
চতুস্তলকীয় Mg2+ আয়নযুক্ত ক্লোরাইড লবণ সাধারণত দুষ্প্রাপ্য। এরকম লবণের মধ্যে রয়েছে- (N(C2H5)4)2MgCl4।
ব্যবহার
ধাতব ম্যাগনেসিয়ামের সরাসরি ব্যবহার প্রচলনের পূর্বে ম্যাগনেসিয়াম ক্লোরাইড থেকে এটি প্রস্তুত করা হত। তড়িৎ-বিশ্লেষণ প্রক্রিয়ার মাধ্যমে নিম্নরূপে এটি প্রস্তুত করা হতো:
আজও এই বিক্রিয়ার ব্যবহার দেখা যায়।
ধুলাবালি নিয়ন্ত্রণ, মৃত্তিকা স্থিতিশীলকরণ এবং বায়ুপ্রবাহ ক্ষয় হ্রাসে ম্যাগনেসিয়াম ক্লোরাইডের ব্যাপক ব্যবহার পরিলক্ষিত হয়। সড়কে কিংবা শূন্যভূমিতে ম্যাগনেসিয়াম ক্লোরাইড ব্যবহারের ইতিবাচক ও নেতিবাচক উভয় ধরনের প্রভাবই রয়েছে। এই ইতিবাচকতা কিংবা নেতিবাচকতা ব্যবহারের মাত্রার উপর নির্ভর করে।
জিগলার-নাট্টা অনুঘটকীকরণেও ম্যাগনেসিয়াম ক্লোরাইডের ব্যবহার দেখা যায়। উক্ত অনুঘটকীকরণ প্রক্রিয়ার মাধ্যমে পলিওফিন প্রস্তুতে ম্যাগনেসিয়াম ক্লোরাইড অত্যাবশ্যক।
মহাসড়ক, পার্কিং লট এবং ফুটপাত থেকে বরফ অপসারণে ম্যাগনেসিয়াম ক্লোরাইড ব্যবহার করা হয়। এর ফলে রাস্তায় গাড়ি চলাচলে অসুবিধা দূরীভূত হয়। ক্যালসিয়াম ক্লোরাইড ম্যাগনেসিয়াম ক্লোরাইডকে দ্বিগুণ দ্রুত হারে কংক্রিটের ক্ষয় সাধন করে। তাই ম্যাগনেসিয়াম ক্লোরাইড-ই সর্বোত্তম বিকল্প।
পুষ্টিদ্রব্য ও ওষুধ প্রস্তুতিতেও ম্যাগনেসিয়াম ক্লোরাইড ব্যবহার করা হয়। টফু থেকে সয়া দুধ প্রস্তুতিতে এর প্রয়োগ বিদ্যমান। সমুদ্রের পানি থেকে সোডিয়াম ক্লোরাইড অপসারণ করে এবং ম্যাগনেসিয়াম ক্লোরাইড রেখে সাদা গুঁড়োরূপে (টফু পাউডার) এটি বিক্রয় করা হয়। জাপানে নিগারি ও চীনে লুসুই নামে এই গুঁড়ো পদার্থ জনপ্রিয়তা লাভ করেছে।
প্রাপ্তি
ম্যাগনেসিয়াম ক্লোরাইডের মান প্রাকৃতিক সমুদ্রের পানিতে প্রতি লিটারে ১২৫০ থেকে ১৩৫০ মিলিগ্রামের মধ্যে। মৃত সাগরে ম্যাগনেসিয়াম ক্লোরাইডের মান তুলনামূলকভাবে বেশি ; এর খনিজ উপাদানগুলোর ৫০.৮% ম্যাগনেসিয়াম ক্লোরাইড। প্রবাল, প্রবালীয় শৈবাল ও অমেরুদণ্ডী প্রাণীর দৈহিক বৃদ্ধির জন্য ম্যাগনেসিয়াম ক্লোরাইড অবশ্যপ্রয়োজন। ম্যানগ্রোভ বনাঞ্চলের বৃক্ষরাজি এবং অতিরিক্ত চুনের পানির ব্যবহারের ফলে ম্যাগনেসিয়ামের পরিমাণ হ্রাস পায়। প্রাকৃতিক ক্যালসিয়াম, ক্ষারকত্ব এবং পিএইচ মানের আধিক্য ম্যাগনেসিয়াম ক্লোরাইডের পরিমাণ হ্রাসে দায়ী।
হিজলি রাজ্য
হিজলি রাজ্য ভারতের পূর্বাঞ্চলে ১৬৮৭ সাল থেকে ১৮৮৬ সালের মধ্যে বিদ্যমান ছিল। প্রাথমিকভাবে হিজলি বঙ্গোপসাগরে প্রবাহিত হওয়ায় রসুলপুর নদীর তীরবর্তী একটি ছোট দ্বীপ গ্রাম ছিল। এটি ১৬৮৭ সালে একটি বন্দর শহরে বিকশিত হয়। ধীরে ধীরে, এটি বাংলা ও উড়িষ্যার কিছু অংশ জুড়ে একটি প্রদেশ বা রাজ্যে রূপান্তরিত হয়। কাঁথি অববাহিকাও এই রাজ্যের অন্তর্গত ছিল। মানসিংহকে হিজলির প্রতিষ্ঠাতা রাজা বলে মনে করা হয়। রাজ্যটির উত্তর দিকে কেলেঘাই ও হলদি নদী বরাবর তমলুক বা তাম্রলিপ্ত ও পাঁশকুড়া, দক্ষিণ ও পূর্ব দিকে বঙ্গোপসাগর এবং পশ্চিমে খড়গপুর, কেশিয়ারি, দাঁতন ও জলেশ্বরের মতো গুরুত্বপূর্ণ শহরগুলি ছিল। হিজলির রাজধানী ১৬২৮ সাল পর্যন্ত বাহিরিতে ছিল এবং পরে এটি হিজলিতে স্থানান্তরিত হয়। এই রাজ্যটি গুরু পীর ম্যাকড্রাম শা চিস্তির শিষ্য তাজ খান কয়েক বছর শাসন করেছিলেন। এটি ক্রমানুসারে কুশান, গুপ্ত ও পাল রাজবংশ এবং এছাড়াও মুঘলদের দ্বারাও শাসিত হয়েছিল। জানা যায় যে হিজলিতে হিন্দু রাজাদের শাসনামলে চমৎকার ব্যবসা ও বাণিজ্য কেন্দ্র ছিল এবং মুঘল রাজবংশের সময়ও তা অব্যাহত ছিল।
ইতিহাস
ক্যাপ্টেন নিকোলসনই প্রথম ব্রিটিশ উপনিবেশবাদী ছিলেন, যিনি হিজলি আক্রমণ করেন এবং শুধুমাত্র বন্দর দখল করেন। এরপর, জব চার্নক ৪০০ জন সৈন্য নিয়ে ১৬৮৭ সালে হিন্দু ও মুঘল সম্রাটদের পরাজিত করে হিজলি দখল করেন। মুঘল সাম্রাজ্যের সঙ্গে একটি যুদ্ধ শুরু হয় এবং জব চার্নক ও মুঘল সম্রাটের মধ্যে একটি চুক্তি স্বাক্ষরিত হয়। জব চার্নকের ক্ষতির কারণে হিজলি ছেড়ে উলুবেরিয়ার দিকে যেতে বাধ্য হন, যখন মুঘল সম্রাট রাজ্যটি শাসন করতে থাকেন। সেখান থেকে তারা শেষ পর্যন্ত সুতানুটিতে বসতি স্থাপন করে এবং ধীরে ধীরে পূর্ব ভারতে তাদের ব্যবসার জন্য কলিকাতা (যা বর্তমানে কলকাতা নামে পরিচিত) প্রতিষ্ঠা করে। এটি ছিল ভারতে ইস্ট ইন্ডিয়া কোম্পানির সূচনা। রাজ্যটি ১৭৫৪ সালে শাসনের সর্বোচ্চ পর্যায়ে ছিল এবং এই সময়কালে হিজলি রাজ্যের সমৃদ্ধি বর্ণনাতীত ছিল।
আরেকটি বন্দর শহর খেজুরি ১৮তম শতকের দ্বিতীয়ার্ধের দিকে অস্তিত্ব লাভ করে, এটি প্রাথমিকভাবে ব্রিটিশরা ইউরোপীয় দেশগুলির সাথে বাণিজ্য পরিচালনার জন্য স্থাপন করেছিল। খেজুরি ছিল কাউখালী নদীর তীরে স্থাপিত একটি দ্বীপ। প্রথম ভারতীয় টেলিগ্রাফ অফিস ১৮৫২ সালে স্থাপিত হয়েছিল এবং খেজুরির সঙ্গে কলকাতার সংযোগ স্থাপন করা হয়েছিল, যা খেজুরি ও হিজলি বন্দরের কারণে এই অঞ্চলের উন্নয়নকে চিহ্নিত করে। ১৮৬৪ সালের প্রলয়ঙ্করী ঘূর্ণিঝড়ে উভয় বন্দরই ধ্বংস হয়ে যায়।
পশ্চিমবঙ্গ বাংলা আকাদেমি
পশ্চিমবঙ্গ বাংলা আকাদেমি পশ্চিমবঙ্গে প্রতিষ্ঠিত বাংলা ভাষার সরকারি নিয়ন্ত্রক সংস্থা। বাংলা ভাষা ও সাহিত্যের বিকাশ ও ঐতিহ্যরক্ষার লক্ষ্যে ফ্রান্সের আকাদেমি ফ্রঁসেজ-এর আদলে পশ্চিমবঙ্গ সরকারের তথ্য ও সংস্কৃতি বিভাগের একটি অঙ্গ হিসাবে এটি প্রতিষ্ঠিত হয়। ১৯৯৪ খ্রিস্টাব্দে এটি একটি স্বশাসিত সংস্থার মর্যাদা পায়। যদিও বাংলা আকাদেমি কর্তৃক প্রচলিত ভাষাসংক্রান্ত সংস্কারগুলি আইনগতভাবে বাধ্যতামূলক নয়, তবু পশ্চিমবঙ্গ সরকার এই সংস্কারগুলির প্রচারে সচেষ্ট থাকেন। ত্রিপুরা সরকারও সম্প্রতি এই সংস্কারগুলি বিদ্যালয়স্তরে চালু করেছেন। অক্সফোর্ড ইউনিভার্সিটি প্রেস বা রামকৃষ্ণ মিশনের মতো বেশ কয়েকটি গুরুত্বপূর্ণ সংস্থা পশ্চিমবঙ্গে বাংলা প্রকাশনার ক্ষেত্রে বাংলা আকাদেমির নিয়মাবলি মেনে চলেন।
আকাদেমি দুটি পৃথক ভবন নিয়ে গঠিত, একটি দক্ষিণ কলকাতার নন্দন-রবীন্দ্র সদন কমপ্লেক্সে (এছাড়াও বাংলা আকাদেমি-রবীন্দ্র সদন বা নন্দন-বাংলা আকাদেমি কমপ্লেক্স হিসাবে উল্লেখ করা হয়) এবং অন্যটি বিধানানগরের (সল্ট লেক) রবীন্দ্র-ওকাকুরা ভবন। অন্নদাশঙ্কর রায় আকাদেমির প্রথম সভাপতি এবং সনৎকুমার চট্টোপাধ্যায় আকাদেমির প্রথম সম্পাদক ছিলেন।
বাংলা আকাদেমি পশ্চিমবঙ্গের বিভিন্ন জেলায় এবং এমনকি ভারতের অন্যান্য রাজ্যে তার কার্যক্রম এবং কর্মসূচী প্রসারিত করতে সফল হয়েছে। কলকাতায় বাংলা আকাদেমি, বঙ্গীয় সাহিত্য পরিষদ, সাহিত্য অকাদেমি, প্রকাশক এবং বই বিক্রেতাদের গিল্ড, পূর্ব জোনাল সাংস্কৃতিক কেন্দ্র, ন্যাশনাল বুক ট্রাস্ট এবং বিভিন্ন বিশ্ববিদ্যালয় ও সাংস্কৃতিক সংগঠনের সাথে সহযোগিতায় বিভিন্ন কর্মসূচী আয়োজন করে।
কাজ
বাংলা আকাদেমির গবেষকেরা বাংলা বানান, ব্যাকরণ, ব্যুৎপত্তি ও বাংলা ভাষার ইতিহাস নিয়ে গবেষণা করছেন। মৌলিক বাংলা পাণ্ডুলিপি সংরক্ষণ করার জন্য তাঁরা একটি বড়ো গ্রন্থাগার নির্মাণ করেছেন। বিগত শতকেই বাংলা আকাদেমি থেকে 'আকাদেমি বিদ্যার্থী বাংলা অভিধান' এবং 'আকাদেমি বানান অভিধান' প্রকাশিত হয়েছে। রাজ্যের বাংলা ভাষার গবেষক, শিক্ষাবিদ, কবি-সাহিত্যিকদের নিয়ে এক উচ্চ পর্যায়ের 'বাংলা বানান উপসমিতি' গঠন করে তাঁদের সাহায্যেই বাংলা বানানের ব্যাপক সংস্কারসাধন করে এইসব অভিধান লেখা এবং সংকলিত হয়েছে। পশ্চিমবঙ্গের একশো শতাংশ পাঠ্য বই প্রকাশক এবং প্রায় নিরানব্বই শতাংশ সংবাদপত্র প্রকাশকের কার্যালয়ে 'বাংলা আকাদেমি বানান অভিধান' মেনে কাজ করা হয়। অতীতে প্রকাশিত যেকোনো বাংলা অভিধানের বানানের সঙ্গে 'আকাদেমি বানান অভিধান' সম্পূর্ণ আলাদা। কারণ কয়েক দশকের গবেষণালব্ধ নতুন বানানবিধি প্রণয়ন পশ্চিমবঙ্গ বাংলা আকাদেমির এক অসাধ্য সাধন বিষয় ছিল। কেননা, সত্যি কথাটা হল, বাংলা বানানের মধ্যে একটা ছন্নছাড়া ভাবকে কাটিয়ে একসূত্রে বাঁধার জায়গা তৈরি করেছে পশ্চিমবঙ্গ বাংলা আকাদেমি। এখনো পাঠ্য বইয়ের শিরোনাম পৃষ্ঠায় প্রকাশকদর লিখতে হয়, 'পশ্চিমবঙ্গ বাংলা আকাদেমির বানানবিধি অনুসৃত'।
জাপান সরকার ৫০,০০,০০০ (৫ মিলিয়ন) টাকা দান করেছে আকাদেমির গবেষণার জন্য। পশ্চিমবঙ্গ সরকারও কিছু পরিমাণ অর্থ প্রদান করেছে। আকাদেমি বিধাননগরে ইন্দো-জাপান সাংস্কৃতিক কেন্দ্রের উপর টাকা খরচ করে। আকাদেমি এছাড়াও বাংলা লিপিতে তাদের দ্বারা করা পরিবর্তনগুলি অনুযায়ী বাংলা ফন্ট তৈরি করেছে।  এই ফন্টের লিঙ্ক এখানে পাওয়া যায়।
দক্ষিণ রাঙ্গুনিয়া থানা
দক্ষিণ রাঙ্গুনিয়া থানা বাংলাদেশের চট্টগ্রাম জেলার অন্তর্গত রাঙ্গুনিয়া উপজেলার একটি থানা।
প্রতিষ্ঠাকাল
২০১৯ সালের ২১ অক্টোবর পুনর্বিন্যাস সংক্রান্ত জাতীয় বাস্তবায়ন কমিটি (নিকার) রাঙ্গুনিয়া মডেল থানাকে বিভক্ত করে দক্ষিণ রাঙ্গুনিয়া থানা নামে নতুন থানা গঠন করার প্রস্তাব অনুমোদন দেয়।
বাংলাদেশের প্রধান উপদেষ্টা
বাংলাদেশের প্রধান উপদেষ্টা ছিলেন গণপ্রজাতন্ত্রী বাংলাদেশের তত্ত্বাবধায়ক সরকারের প্রধান যিনি তত্ত্বাবধায়ক সরকারে থেকে অন্তর্বর্তীকালীন সময়ে নির্বাচিত সরকারের থেকে আরেক সরকারের কাছে ক্ষমতা হস্তান্তর করতে ৯০ দিনের জন্য সরকার প্রধান হিসেবে দায়িত্ব পালন করেন। তত্ত্বাবধায়ক সরকারের দায়িত্ব ছিল বাংলাদেশে কেবল সংসদ নির্বাচন আয়োজন করা। দশজন উপদেষ্টার সমন্বয়ে গঠিত একটি উপদেষ্টা কমিটির নেতৃত্ব দেন প্রধান উপদেষ্টা। একটি নির্বাচিত সরকারের প্রধানমন্ত্রীর ক্ষমতার প্রায় সমতুল্য প্রধান উপদেষ্টার নির্বাহী ক্ষমতা কিছু সাংবিধানিক সীমাবদ্ধতার মাধ্যমে সীমাবদ্ধ করা হয়। অন্যান্য উপদেষ্টাদের সাথে তাকেও রাজনৈতিকভাবে নিরপেক্ষ ব্যক্তিদের মধ্য থেকে নির্বাচন করা হতো যাতে সমস্ত প্রধান রাজনৈতিক দলগুলোর কাছে গ্রহণযোগ্যতা পায়।
ইতিহাস
১৯৯১ সালে সংবিধানের ত্রয়োদশ সংশোধনীর মাধ্যমে বাংলাদেশে তত্ত্বাবধায়ক সরকার ব্যবস্থা চালু হয়। সামরিক স্বৈরশাসক হুসেইন মুহাম্মদ এরশাদকে ক্ষমতা থেকে অপসারণের পর গণতান্ত্রিক নির্বাচন অনুষ্ঠানের জন্য এই ব্যবস্থা প্রতিষ্ঠা করা হয়েছিল। সংশোধনীতে সর্বশেষ অবসরপ্রাপ্ত প্রধান বিচারপতিকে প্রধান উপদেষ্টা হিসেবে নিয়োগ করার সুপারিশ করা হয়। ১৯৯৬ সালে বিচারপতি মুহাম্মদ হাবিবুর রহমান তত্ত্বাবধায়ক সরকারের প্রধান উপদেষ্টা নিযুক্ত হন। তিনি বাংলাদেশের রাষ্ট্রপতি আবদুর রহমান বিশ্বাসের সাথে ১৯৯৬ সালের বাংলাদেশে অভ্যুত্থান প্রচেষ্টা প্রতিরোধ করে দেন। বাংলাদেশ জাতীয়তাবাদী দলের তত্ত্বাবধায়ক সরকারের প্রধান উপদেষ্টা নিয়োগ করায় কিছু জটিলতা ছিল যা ২০০৬-০৮ বাংলাদেশের রাজনৈতিক সংকটের দিকে নিয়ে যায়। বাংলাদেশ জাতীয়তাবাদী দল রাষ্ট্রপতি ইয়াজউদ্দিন আহম্মেদকে তত্ত্বাবধায়ক সরকারের প্রধান উপদেষ্টা নিযুক্ত করে কিন্তু তিনি বাংলাদেশ আওয়ামী লীগের পদত্যাগের দাবির সম্মুখীন হন। পরে ইয়াজউদ্দিন আহমেদের স্থলাভিষিক্ত হন ফখরুদ্দীন আহমদ। তৎকালীন রাজনৈতিক সঙ্কটের সময় সেনা-সমর্থিত তত্ত্বাবধায়ক সরকারের নেতৃত্বে ছিলেন প্রধান উপদেষ্টা ফখরুদ্দিন আহমেদ। ফখরুদ্দিন আহমেদ নিজের তিনজন বিশেষ সহকারী নিযুক্ত করেন যাদের প্রতিমন্ত্রীর পদমর্যাদা দেওয়া হয়। তার সহকারী ছিলেন ব্যারিস্টার দেবাশীষ রায়, ব্রিগেডিয়ার জেনারেল এম. এ. মালেক এবং অধ্যাপক এম তামিম। তবে প্রধান উপদেষ্টার সহকারীদের সাংবিধানিক বৈধতা নিয়ে কিছু বিতর্ক ছিল।
সংবিধানের ১৫তম সংশোধনীর মাধ্যমে নির্বাচিত সরকারকে ভবিষ্যতে যেকোনো সাধারণ নির্বাচন পরিচালনা করার অনুমতি দেওয়ার মাধ্যমে তত্ত্বাবধায়ক সরকার ব্যবস্থা ২০১১ সালে ১৩তম সংশোধনীর সাথে বাতিল করা হয়। বাংলাদেশের সাবেক প্রধান বিচারপতি এ. বি. এম. খায়রুল হক তত্ত্বাবধায়ক সরকারকে অবৈধ ও অসাংবিধানিক ঘোষণা করে রায় প্রদান করেন, যিনি বাংলাদেশের ১৯তম প্রধান বিচারপতি ছিলেন।
নির্দলীয় তত্ত্বাবধায়ক সরকারের গঠন
প্রধান উপদেষ্টা এবং দশ বা তার কম অন্যান্য উপদেষ্টাদের নিয়ে নির্দলীয় তত্ত্বাবধায়ক সরকার গঠিত হবে, যাদের সবাই রাষ্ট্রপতির দ্বারা নিযুক্ত হবেন।
নাসরুল্লাহ খান (স্কোয়াশ খেলোয়াড়)
নাসরুল্লাহ খান ছিলেন একজন পাকিস্তানি স্কোয়াশ খেলোয়াড়। ১৯৬৬ সালে, তিনি আজম খানের সাথে ব্যারিংটনের কৌশলগত উপদেষ্টা হিসেবে আয়ারল্যান্ডের জোনাহ ব্যারিংটনের কোচ হন, ব্যারিংটনকে ১৯৬৭ থেকে ১৯৭৩ সালের মধ্যে ছয়টি ব্রিটিশ ওপেন শিরোপা জিততে সাহায্য করেন। তিনি অ্যাঞ্জেলা স্মিথ, জিবি এবং ইংল্যান্ডের বিশ্ব তারকাকেও প্রশিক্ষক দিয়েছিলেন যিনি মহিলা খেলায় একজন কিংবদন্তি হয়ে ওঠেন এবং নিশ্চিত করেন যে খেলাটি মহিলাদের জন্য পেশাদার ছিল।
তিনি রোশন খানের ভাই, হাশেম খান ও আজম খানের দ্বিতীয় চাচাতো ভাই এবং জাহাঙ্গীর খান ও তোরসাম খানের চাচা। তার ছেলে রেহমত খানও একজন স্কোয়াশ খেলোয়াড়, যিনি সালমা আগাকে বিয়ে করেছিলেন। তার নাতনি নাতাশা খান ("ব্যাট ফর ল্যাশ" ছদ্মনামে বেশি পরিচিত) একজন গায়ক এবং সাশা আগা একজন অভিনেত্রী এবং গায়িকা।
শতাব্দী রায়
শতাব্দী রায় (জন্ম: ৫ অক্টোবর ১৯৬৯) একজন ভারতীয় অভিনেত্রী, চিত্রপরিচালক ও রাজনীতিবিদ। তিনি নব্বইয়ের দশকে বাণিজ্যিক বাংলা ছবির অন্যতম প্রধান মুখ ছিলেন। অভিনেত্রী হিসেবে তিনি দুবার বিএফজিএ সম্মানে ভূষিত হয়েছেন। ২০০৯ সাল থেকে তিনি পশ্চিমবঙ্গের বীরভূম লোকসভা কেন্দ্রের তৃণমূল কংগ্রেস সাংসদ।
১৯৮৬ সালে তপন সিংহর আতঙ্ক ছবিতে সৌমিত্র চট্টোপাধ্যায় ও প্রসেনজিৎ চট্টোপাধ্যায়ের বিপরীতে শতাব্দী রায়ের অভিনয় জীবনের অভিষেক হয়। এরপরে তাপস পালের বিপরীতে একাধিক বাংলা ছবিতে অভিনয় করে তিনি জনপ্রিয়তার শিখরে পৌঁছে যান। তার অভিনীত প্রথম হিন্দি ছবি জ‍্যোতি স্বরূপ পরিচালিত নয়া জহর (১৯৯১)।
শৈশব
তিনি ১৯৬৮ সালের ৫ অক্টোবর আগারপাড়ায় শাইলেন এবং নীলিমা রায়ের পরিবারে জমগ্রহণ করেন। শতাব্দী রায় সরোজিনী উচ্চ বিদ্যালয় থেকে ১৯৮৫ সালে মাধ্যমিক পড়া সম্পন্ন করেন এবং তারপর তিনি কলকাতা বিশ্ববিদ্যালয় অনুমোদিত মহিলা কলেজ “যোগমায়া দেবী কলেজে” ভর্তি হন।
অভিনয় জীবন
১৯৮৬ সালে তপন সিংহর আতঙ্ক ছবিতে শতাব্দী রায়ের অভিনয় জীবনের অভিষেক হয়। এর পূর্বে তিনি দিনেন দাশগুপ্তর পরিচালানায় টিনা নামক একটি ছবিতে অভিনয় করেন কিন্তু ছবিটি মুক্তি পায় নি। এরপর তিনি তপন সাহার পরিচালনায় অমর বন্ধন ছবিতে তাপস পালের বিপরীতে অভিনয় করেন। টালিগঞ্জে সেই সময় দেবশ্রী রায়ের প্রবল প্রতাপ। তার মধ্যেও নিজের জায়গা করে নেন শতাব্দী। ১৯৮৭ সালে অঞ্জন চৌধুরীর পরিচালনায় গুরু দক্ষিণা  ছবিতে তিনি তাপস পালের বিপরীতে অভিনয় করেন। এই ছবির বিপুল বাণিজ্যিক সাফল্য তার অভিনয় জীবনের ভাগ্য বদলে দেয়।
এর পরবর্তীকালে তিনি একটি কল্পবিজ্ঞান নির্ভর চলচ্চিত্র “ফ্রেন্ড” সিনেমার পরিচালনা ও অভিনয় করেন, যা মুক্তি পায় ২০০৯ সালে। সংসদ সদস্য শতাব্দী রায় বর্তমানে বর্তমানের একটি জনপ্রিয় প্রতিষ্ঠান সারধা গ্রুপের ব্রান্ডদূত। তিনি তার অবসর সময়ে তার নিজের অভিনয়ের শিক্ষালয় “শতাব্দী ফাউন্ডেশন” এ অভিনয় শেখান অথবা তার ছেলে সাম্যরাজ (তোজো) এবং মৃগাঙ্ক বন্ধোপাধ্যায়ের সাথে সময় কাটান। তার স্বামী একজন বিপণন নির্বাহী।
কার্লোস ইসোলা
কার্লোস ইসোলা (Carlos Isola, ; ৬ মার্চ ১৮৯৬ – ৮ ফেব্রুয়ারি ১৯৬৪) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় রিভার প্লেত এবং আর্জেন্টিনা জাতীয় দলের হয়ে গোলরক্ষক হিসেবে খেলেছিলেন।
ইসোলা ১৯১৫ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি ১৯১৯ সাল পর্যন্ত সর্বমোট ২২ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৬ এবং ১৯১৭ সালের দক্ষিণ আমেরিকান চ্যাম্পিয়নশিপে তার দল রানার-আপ হয়েছিলেন।
আন্তর্জাতিক ফুটবল
ইসোলা কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।
ব্যক্তিগত জীবন
কার্লোস ইসোলা ১৮৯৬ সালের ৬ই মার্চ তারিখে আর্জেন্টিনায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৪ সালের ৮ই ফেব্রুয়ারি তারিখে, আর্জেন্টিনায় ৬৭ বছর বয়সে তিনি মৃত্যুবরণ করেছেন।
চিরায়ত বলবিজ্ঞান
চিরায়ত বলবিজ্ঞান বা চিরায়ত বলবিজ্ঞান নামের পদার্থবিজ্ঞানের শাখায় বিভিন্ন রকমের বস্তু, যেমন প্রক্ষেপক, যন্ত্রাংশ, খ-বস্তু, মহাকাশযান, গ্রহ, নক্ষত্র, ছায়াপথ, ইত্যাদির গতি বর্ণনার চেষ্টা করা হয়। যে সব বস্তুর গতি আলোর গতির চেয়ে অনেক অনেক কম, সেইসব ক্ষেত্রে চিরায়ত বলবিজ্ঞান খুবই সঠিক ফলাফল প্রদানে সক্ষম। এটি বিজ্ঞানের অন্যতম প্রাচীন ও বৃহত্তম শাখা। চিরায়ত বলবিজ্ঞানের মূলনীতিসমূহ নিউটনের গতিসূত্রসমূহের উপর ভিত্তি করে প্রতিষ্ঠিত।
এছাড়া, কঠিন, তরল ও বায়বীয় পদার্থ নিয়েও এ শাখার বিশেষায়িত ক্ষেত্রে গবেষণা করা হয়। আলোর বেগের কাছাকাছি দ্রুতির বস্তুর গতি বর্ণনার জন্য চিরায়ত বলবিজ্ঞানে বিশেষ আপেক্ষিকতা তত্ত্বের সাহায্য নেওয়া হয়।
ম্যাক্সওয়েল - বোল্টজম্যান শক্তির বন্টন সূত্র
n!= gi/ e( alpha + beta Ei)
চিরায়ত বলবিজ্ঞানের শাখাসমূহ
চিরায়ত বলবিজ্ঞান বল এবং বলের প্রভাবাদি নিয়ে বিস্তর আলোচনা করে থাকে। বিজ্ঞানের যে শাখায় বল ও বলের প্রভাব নিয়ে আলোচনা করা হয়, তাকে বলবিজ্ঞান বা বলবিজ্ঞান বলে। এটি পদার্থবিজ্ঞান ও গণিতের মৌলিক পাঠ্য।
গতি আছে কি নেই এ বিষয়ের উপর ভিত্তি করে, অধ্যয়নের সুবিধার জন্য বলবিজ্ঞানকে কয়েকটি শাখায় ভাগ করে নেয়া হয়। যথাঃ
১। স্থিতিবিজ্ঞান (Statics)
গতিবিজ্ঞান আবার দু'ভাগে অধ্যয়ন করা হয়ঃ
১। সৃতিবিজ্ঞান (Kinematics)
২। চলবিজ্ঞান (Kinetics)
আবার, প্রায়োগিক বিষয়ের উপর ভিত্তি করে বলবিজ্ঞানকে আরো কয়েকটি ভাগে ভাগ করে নেয়া হয়। যেমনঃ
১। কঠিন বস্তুর বলবিজ্ঞান (Mechanics of Solids)
৩। জ্যোতির্বলবিজ্ঞান (Celestial Mechanics)
স্থিতিবিজ্ঞান
বলবিজ্ঞানের যে শাখায় স্থির বস্তুর উপর ক্রিয়াশীল বল ও বলের প্রভাব নিয়ে আলোচনা করা হয় তাকে স্থিতিবিজ্ঞান বলে।
যেমনঃ বস্তুর ওজন, প্লবতা, প্রবাহীর চাপ সংক্রান্ত বল,টর্ক, স্থির দৃঢ় বস্তুর ঘূর্ণন,ভরকেন্দ্র ওভারকেন্দ্র ইত্যাদি।
গতিবিজ্ঞান
বলবিজ্ঞানের যে শাখায় গতিশীল বস্তুর উপর ক্রিয়াশীল বল ও বলের প্রভাব নিয়ে আলোচনা করা হয়, তাকে গতিবিজ্ঞান বলে। এটি আবার দু'ধাপে আলোচিত হয়। যথাঃ সৃতিবিজ্ঞান ও চলবিজ্ঞান।
সৃতিবিজ্ঞান
গতিবিজ্ঞানের যে শাখায় গতিশীল বস্তুর কেবল গতির অবস্থা নিয়ে আলোচনা করা হয়, কিন্তু, গতির কারণ (বল) সম্বন্ধে আলোচনা করা হয় না, তাকে সৃতিবিজ্ঞান (Kinematics) বলা হয়।
এখানে, গতিশীল বস্তুর উপর প্রযুক্ত বলের প্রভাব তথা বিভিন্ন গতীয় অবস্থা আলোচনা করা হয়, কিন্তু কেন গতির অবস্থা পরিবর্তিত হচ্ছে, তা নিয়ে আলোকপাত করা হয় না।
উদাহরণস্বরূপ, গতির সমীকরণ (Equations of Motion) গুলো নিয়ে অধ্যয়নের সময় কেবল বিভিন্ন গতীয় অবস্থা যেমনঃ আদিবেগ (বা প্রাথমিক বেগ), অন্তিমবেগ, সরণ, ত্বরণ ইত্যাদি নিয়ে আলোচনা করা হয়, কিন্তু কেন আদিবেগ পরিবর্তিত হয়ে শেষবেগ হচ্ছে কিংবা কেন বস্তুটি ত্বরিত হচ্ছে তা বলা হয় না।
গতির সমীকরণ
গতিশীল বস্তুর গতীয় অবস্থা পর্যালোচনার জন্য এর প্রাথমিক বা আদিবেগ, অন্তিম বা শেষ বেগ, সরণ, ত্বরণ ও সময় এই পাঁচটি রাশিকে ব্যবহার করে কয়েকটি সমীকরণ প্রতিপাদন করা হয়েছে, এগুলোকে গতির সমীকরণ বলা হয়। সমীকরণগুলো এরূপঃ
ক) ত্বরণের ক্ষেত্রেঃ v = u + at
খ) মন্দনের ক্ষেত্রেঃ v = u - at
২।
৩। s = ut ± ½at²
৪। v² = u² ± 2as
৫৷ n তম সেকেন্ডে অতিক্রান্ত দূরত্ব অর্থাৎ, Sn= u + ½a(2t-1)
চলবিজ্ঞান
গতিবিজ্ঞানের যে শাখায় গতিশীল বস্তুর গতির প্রভাবের পাশাপাশি গতির কারণ আলোচনা করা হয়, তাকে চলবিজ্ঞান (kinetics) বলা হয়।
যেমনঃ নিউটনের গতিসূত্রসমূহ (Laws of Motion) মূলত চলবিজ্ঞানের আলোচনাধীন বিষয়।
কঠিন বস্তুর বলবিজ্ঞান
বলবিজ্ঞানের যে শাখা কঠিন বস্তুর উপর ক্রিয়াশীল বল, বলের প্রভাব, গতীয় অবস্থা প্রভৃতি নিয়ে আলোচনা করা হয়, তাকে কঠিন বস্তুর বলবিজ্ঞান (Mechanics of Solids) বলা হয়। কঠিন বস্তুর বলবিজ্ঞান নিয়ে অধ্যয়নের সময়ও উপরের মত স্থিতিবিজ্ঞান, গতিবিজ্ঞান প্রভৃতি বিভিন্ন ভাগে ভাগ করে আলোচনা করা হয়।
প্রবাহী বলবিজ্ঞান
বলবিজ্ঞানের যে শাখায় প্রবাহী পদার্থের (তরল ও বায়বীয়) উপর ক্রিয়াশীল বল, বলের প্রভাব, গতীয় অবস্থা প্রভৃতি নিয়ে আলোচনা করা হয়, তাকে প্রবাহী বলবিজ্ঞান (Mechanics of Fluids) বলা হয়। প্রবাহী বলবিজ্ঞান নিয়ে অধ্যয়নের সময়ও উপরের মত স্থিতিবিজ্ঞান, গতিবিজ্ঞান প্রভৃতি বিভিন্ন ভাগে ভাগ করে আলোচনা করা হয়। এর অংশ হল সান্দ্রতা,প্রবাহ, রেনল্ডস সংখ্যা,পৃষ্ঠটান
চিরায়ত বলবিজ্ঞানের সীমাবদ্ধতা ও কোয়ান্টাম বলবিজ্ঞান
চিরায়ত বলবিজ্ঞান আমাদের বাস্তবিক জীবনের ঘটনাপ্রবাহের ব্যাখ্যা, বিশ্লেষণ ও হিসাব-নিকাশের জন্য খুবই উপযোগী। তবে, ঊনবিংশ শতকের শেষদিকে ও বিংশ শতকের শুরুর দিকে এমন বেশ কিছু ঘটনা বিজ্ঞানীরা পর্যবেক্ষণ করেন, যা বলবিজ্ঞানের প্রচলিত ধারণা ও সূত্র দ্বারা ব্যাখ্যা করা যায় না। এগুলো ব্যাখ্যা করতে গিয়েই আধুনিক কোয়ান্টাম বলবিজ্ঞান র সূচনা হয়।
১। আলোর বেগের মত প্রচণ্ড বেগে গতিশীল বস্তুসমূহের গতীয় অবস্থাদি চিরায়ত বলবিজ্ঞান দ্বারা সঠিক ভাবে নির্ণয় করা যায় না।
২। কৃষ্ণবস্তু র বিকিরণ সংক্রান্ত ঘটনা চিরায়ত বলবিজ্ঞান দ্বারা ব্যাখ্যা করা যায় না।
চিরায়ত বলবিজ্ঞানের আলোচ্যসূচি
চিরায়ত বলবিজ্ঞানের মূল আলোচ্য বিষয় বিভিন্ন প্রকার রাশি- যেমনঃ স্কেলার রাশি ও ভেক্টর রাশি, স্থিতিবিজ্ঞান, গতিবিজ্ঞান, সৃতিবিজ্ঞান, চলবিজ্ঞান, বিভিন্ন উপপাদ্য, রৈখিক গতিসূত্র বা নিউটনের গতিসূত্র, কৌণিক গতিসূত্র, জ্যোতির্বিজ্ঞান, তাপ ও তাপগতিবিজ্ঞান, তরঙ্গ, স্থিতিস্থাপকতা, প্রবাহী বলবিজ্ঞান, শব্দবিজ্ঞান, তড়িৎবিজ্ঞান, চৌম্বকবিজ্ঞান, আলোকবিজ্ঞান, পরিসাংখ্যিক বলবিজ্ঞান, নিউটনীয় বলবিজ্ঞান প্রভৃতি।
মথ
মথেরা হল প্রজাপতির সাথে সম্পর্কিত এবং লেপিডোপ্টেরা বর্গের অন্তর্গত কীটের একটি প্যারাফাইলেটিক দল। লেপিডোপ্টেরা বর্গের অধিকাংশ প্রজাতিই হল এই সকল মথ। প্রায় ১৬০০০০ টি প্রজাতি নিয়ে এই মথের দল গঠিত যাদের অনেকগুলোর বর্ণনা এখনো অসম্পূর্ণ। মথের অধিকাংশ প্রজাতি নিশাচর, তথাপি ক্রেপাসকুলার এবং দিবাচর প্রজাতিও বিদ্যমান।মথকে আঙ্গুল দিয়ে ধরলে আঙ্গুলে মথের পাখার রং লেগে যায় ।
ইতিহাস
প্রজাপতির অনেক আগেই মথেরা বিবর্তিত হয়েছিল। মথের সবচেয়ে পুরনো জীবাশ্ম নথির বয়স প্রায় ১৯ কোটি বছর। মথ ও প্রজাপতি উভয়েই সপুষ্পক উদ্ভিদের সাথে সহবিবর্তিত হয়েছে বলে ধারণা করা হয়, কারণ লেপিডোপ্টেরার আধুনিক প্রজাতিগুলোর শূককীট এবং পূর্ণাঙ্গ কীট সপুষ্পক উদ্ভিদের উপরই জীবন ধারণ করে। ইতিহাসের সবচেয়ে গোড়ার দিকের যে প্রজাতিটিকে মথের পূর্বপুরুষ বলে ধারণা করা হয় সেটি হল আর্কিওলেপিস মেইন, যার জীবাশ্মখন্ড কেডিসফ্লাইয়ের শিরার মতো আঁশময় পাখা ধারণ করে।
ফতেমা মের্নিসি
ফাতেমা মের্নিসি মরক্কোর নারীবাদী লেখিকা ও সমাজবিজ্ঞানী ছিলেন।
জীবনী
ফাতেমা মের্নিসি ১৯৪০ সালের ২৭শে সেপ্টেম্বর মরক্কোর ফেজ শহরে জন্মগ্রহণ করেন। তিনি তার ধনী পিতামহের হারেমে বিভিন্ন মহিলা আত্মীয়স্বজন ও চাকরের সাথে বেড়ে ওঠেন। তিনি তার প্রাথমিক শিক্ষা জাতীয়তাবাদী আন্দোলন দ্বারা প্রতিষ্ঠিত একটি বিদ্যালয় এবং মাধ্যমিক স্তরের শিক্ষা গ্রহণ করেন একটি অল-গার্লস স্কুলে, যা ফরাসি রক্ষাকর্তা দ্বারা অর্থায়িত হয়। তিনি ১৯৫৭ সালে প্যারিসের সোরবনে এবং পরে মার্কিন যুক্তরাষ্ট্রে ব্র্যান্ডিস বিশ্ববিদ্যালয়ে রাষ্ট্রবিজ্ঞান অধ্যয়ন করেন, যেখানে তিনি ১৯৭৪ সালে ডক্টরেট ডিগ্রি অর্জন করেন।
তিনি মহম্মদ ভি বিশ্ববিদ্যালয়ে কাজ করতে ফিরে আসেন এবং ১৯৭৪ সাল থেকে ১৯৮১ সালের মধ্যে ফ্যাকাল্টি ডেস লেট্রেসে পদ্ধতি, পারিবারিক সমাজবিজ্ঞান ও মনোবিজ্ঞান প্রভৃতি বিষয়ে শিক্ষকতা করেন। উপরন্তু, তিনি একই বিশ্ববিদ্যালয়ে ইউনিভার্সিটি ইনস্টিটিউট ফর সায়েন্টিফিক রিসার্চ-এর একজন গবেষক ছিলেন।
ফতেমা মের্নিসি তার পিএইচডি থিসিসের জন্য বিয়ন্ড দ্য ভিল: মুসলিম-সোসাইটি ইন মুসলিম সোসাইটি শিরোনামে থিসিস লেখান এবং এটি পরবর্তীতে একটি বই হিসেবে প্রকাশিত হয়, যা ইসলামী বিশ্বাসের সাথে মুসলিম মহিলাদের ক্ষমতাকে স্বীকৃতি দেয়।
পুরস্কার
ফাতেমা মের্নিসির কাজগুলো নিপীড়িত ও প্রান্তিক মহিলাদের জন্য একটি কণ্ঠ হয়ে ওঠার উপর দৃষ্টি নিবদ্ধ করে। তিনি অর্থনীতিতে নারীদের অবদানের কথা তুলে ধরেন। কর্মজীবন জুড়ে ফাতেমা মের্নিসি নারীর অধিকার ও সমতার বিষয়ে একজন আগ্রহী মুখপাত্র ছিলেন এবং ইসলামী বিশ্বাসও গ্রহণ করেছিলেন। তিনি তার আধুনিক নারীবাদী অবস্থানের দাবির জন্য ঐতিহাসিক ধর্মীয় গবেষণা ব্যবহার করেন।
তিনি ২০০৩ সালে, সুসান সোনট্যাগ সহ ম্যারিনিসি প্রিন্স অব আস্তুরিয়াস পুরস্কারে ভূষিত হন। ফাতেমা মের্নিসি, তার বক্তৃতা কাউবয় না সিনবাদ?-এ বিশ্বায়নের বিষয়টিকে উপস্থাপন করেন, এবং এটি সংস্কৃতির সমস্যা ও প্রভাব উভয় বিবেচনায় নিয়েই তার চিন্তাশীল পদক্ষেপের জন্য স্বীকৃত হয়। তিনি ২০০৪ সালে সাদিক আল-আসম ও আবদোলকারিম সোরশের সাথে ইরাসমাস পুরস্কারে ভূষিত হন। এই পুরস্কারের জন্য, তিনি তার সামাজিক-সাংস্কৃতিক প্রভাবের জন্য স্বীকৃত ছিলেন, কারণ এই পুরস্কারটি "ধর্ম ও আধুনিকতা"র জন্য নিবেদিত ছিল। ২০১৭ সালে, দ্য মিডল ইস্ট স্টাডিজ অ্যাসোসিয়েশন "লিঙ্গ, যৌনতা ও মহিলাদের জীবনযাত্রার অভিজ্ঞতার ক্ষেত্রে অসামান্য বৃত্তি স্বীকৃতি দেওয়ার জন্য ফাতিমা মের্নিসি বুক অ্যাওয়ার্ড তৈরি করে।
অ্যালান বর্ডার
ক্রিকেট খেলায় তিনি মূলতঃ বামহাতি ব্যাটসম্যান হিসেবেই ভূমিকা রাখতেন। পাশাপাশি বামহাতি অর্থোডক্স স্পিনার হিসেবে মাঝেমাঝে দলের প্রয়োজনে বোলিং করে সফলতাও লাভ করেছেন। অস্ট্রেলিয়া জাতীয় ক্রিকেট দলের হয়ে অনেকগুলো বছর অধিনায়কের দায়িত্ব পালন করেছেন।
প্রারম্ভিক জীবন
বর্ডার সিডনির উপকণ্ঠে নর্থ শোর এলাকার ক্রিমোর্নে জন্মগ্রহণ করেন। আরো তিন ভাইকে সঙ্গে নিয়ে নিউ সাউথ ওয়েলসের মোজম্যানে শৈশবকাল অতিক্রমণ করেন। তার বাবা জন এবং মা শেইলা। তাদের পরিবার ক্রীড়াপ্রেমী ছিল। নর্থ সিডনি বয়েজ হাই স্কুলে ভর্তি হন এবং ১৯৭২ সালে বিদ্যালয় জীবন সাফল্যের সঙ্গে সমাপণ করেন।
শুরুর দিকে বয়সসীমার বাইরে দুই/তিন বছর বেশি বয়স নিয়ে ক্রিকেট দলে খেলেন। এছাড়াও মোজম্যান বেসবল ক্লাবে খেলেন। সেখানে তিনি ফিল্ডিং এবং সোজা ব্যাটিংয়ে পারদর্শীতা অর্জন করেন। ষোল বছর বয়সে সিডনি গ্রেড ক্রিকেটে মোজম্যান দলের পক্ষ হয়ে অভিষিক্ত হন। বামহাতি স্পিনার হিসেবে বোলিং করেন এবং নয় নম্বরে ব্যাটিং করতে নামেন। ১৯৭২-৭৩ মৌসুমে কম্বাইন্ড হাইস্কুল দলের হয়ে আন্তঃরাজ্য প্রতিযোগিতায় অংশগ্রহণের জন্যে মনোনীত হন। এ সময়ে তিনি ইংল্যান্ড ক্রিকেট দলের সাবেক ক্রিকেটার ব্যারি নাইটের কাছ থেকে প্রশিক্ষণ নেন।
ক্রিকেট জীবন
১৯৭৫-৭৬ মৌসুমে তিনি স্তরভিত্তিক ক্রিকেটে ছয় শতাধিক রান করেন। পরের বছরের শুরুতে ধারাবাহিকভাবে দুইটি সেঞ্চুরি করে নিউ সাউথ ওয়েলস দলের সদস্যরূপে নির্বাচিত হন। বেশ কয়েকজন টেস্ট খেলোয়াড়ের অনুপস্থিতিতে কুইন্সল্যান্ড বুল্‌স দলের বিপক্ষে এসসিজিতে জানুয়ারি, ১৯৭৭ সালে অভিষিক্ত হন। তিনি ৩৬ রান করেন এবং খেলার শেষ তিনটি ক্যাচ ধরে দলকে জয়ের নোঙরে পৌঁছে দেন। বিলিপি নামীয় একটি চলচ্চিত্র সংক্রান্ত লাইব্রেরীর কেরানির চাকরি থেকে ইস্তফা দেন এবং ১৯৭৭ সালে গ্লুচেস্টারশায়ার দলের হয়ে ইংরেজ লীগে অংশগ্রহণ করেন। এ সময়ে তিনি আমন্ত্রিত খেলায় কেমব্রিজ বিশ্ববিদ্যালয়ের বিপক্ষে অপরাজিত ১৫৯* রান করেন। ১৯৭৭-৭৮ মৌসুমে শেফিল্ড শিল্ডে ৩৬.২৯ গড়ে ৬১৭ রান করেন। এরপর তিনি পুনরায় ইংল্যান্ডে ফিরে যান এবং ইস্ট ল্যাঙ্কাশায়ার ক্রিকেট ক্লাবের হয়ে ল্যাঙ্কাশায়ার লীগে খেলেন। সেখানে তিনি ১১৯১ রান ও ৫৪ উইকেট লাভ করেন।
কীর্তিগাঁথা
thumb|right|250px|২০১৩ সালের সংগৃহীত স্থিরচিত্রে অ্যালান বর্ডার ধারাবাহিকভাবে ১৫৩টি টেস্ট খেলায় অংশগ্রহণ করেন যা বিশ্বরেকর্ডরূপে অদ্যাবধি চিহ্নিত হয়ে আছে। সুনীল গাভাস্কারের ক্রিকেট জীবন থেকে অবসর গ্রহণের ছয় বছর ও ১৩৬ টেস্ট পর দ্বিতীয় ব্যাটসম্যান হিসেবে দশ হাজার রানের মাইলফলক স্পর্শ করেন। ২ জানুয়ারি, ১৯৯৩ সালে বর্ডার সিডনি ক্রিকেট গ্রাউন্ডে ওয়েস্ট ইন্ডিজের বিপক্ষে একমাত্র ইনিংসে ৭৪ রান করেন। কার্ল হুপারের বলে অন-ড্রাইভে এক রান নেয়ার মাধ্যমে ২১ রান অতিক্রমের মাধ্যমে দশ হাজার রান স্পর্শ করেন। কিন্তু বিংশ শতকে তার এ কীর্তিটি উইজডেন কর্তৃপক্ষ বৃহৎভাবে এড়িয়ে যায় মূলতঃ ব্রায়ান লারা’র প্রথম দ্বি-শতক রানের জন্য। এছাড়াও তিনি সর্বমোট ১৫৬টি টেস্ট খেলেছেন যা পরবর্তীতে নিজ দলের স্টিভ ওয়াহ কর্তৃক রেকর্ডটি ভেঙ্গে যায়। টেস্ট ক্রিকেটে ১১,১৭৪ রান সংগ্রহের মাধ্যমে তৎকালীন বিশ্বরেকর্ড গড়েন; পরবর্তীকালে ওয়েস্ট ইন্ডিজের ক্রিকেট প্রতিভা ব্রায়ান লারা ২০০৫ সালে ভেঙ্গে ফেলেন।
টেস্ট ক্রিকেট জীবনে বর্ডার ২৭টি সেঞ্চুরি করেন। টেস্ট ও একদিনের আন্তর্জাতিক ক্রিকেটে অস্ট্রেলিয়ার পক্ষ হয়ে সবচেয়ে বেশি খেলায় অংশগ্রহণসহ সবচেয়ে বেশি রান করার কীর্তি গড়েন। টেস্টে সর্বোচ্চ রান সংগ্রহকারীর অস্ট্রেলীয় রেকর্ডটি পরবর্তীকালে স্বদেশী রিকি পন্টিং জুলাই, ২০০৯ সালে ইংল্যান্ডের বিরুদ্ধে অ্যাশেজের তৃতীয় টেস্টে নিজের করে নেন।
আইসিসি ক্রিকেট হল অব ফেমে প্রতিষ্ঠাকালীন সময়ে বিশ্বের সেরা ৫৫জন ক্রিকেটারকে অন্তর্ভুক্ত করা হয়। তন্মধ্যে, অ্যালান বর্ডার তাদের একজন ছিলেন। ২০০০ সালে শতাব্দীর সেরা অস্ট্রেলীয় ক্রিকেট বোর্ড দলে তাকে দ্বাদশ খেলোয়াড়রূপে অন্তর্ভুক্ত করা হয়।
ভাণ্ডারা জেলা
ভাণ্ডারা জেলা ভারতের মহারাষ্ট্র রাজ্যের একটি প্রশাসনিক জেলা। জেলা সদর ভান্ডারা শহরে অবস্থিত। জেলাটির আয়তন ৪০৮৭ বর্গকিমি এবং এর জনসংখ্যা ১,২০০,৩৩৪ জন (৬০৫,৫২০ জন পুরুষ এবং ৫৯৪,৮১৪ জন মহিলা) জনসংখ্যার ১৯.৪৮% শহরাঞ্চলে বসবাস করেন ।
ভান্ডারা "হ্রদের জেলা" নামেও পরিচিত। এছাড়া পিতলের পণ্য উতপাদনের কারণে এটি "ব্রাস সিটি" নামেও পরিচিত। ভান্ডারায় অম্বাগড় দুর্গ, ব্রাহ্মী, চিঞ্চগড় ও দিঘোরীর মতো কয়েকটি পর্যটন কেন্দ্র রয়েছে।
জেলাটি সশস্ত্র কারখানা বোর্ডের অর্ডন্যান্স কারখানার জন্যেও পরিচিত; এই কারখানাতে ভারতীয় সশস্ত্র বাহিনী র জন্যে অস্ত্র তৈরি করা হয়।
ইতিহাস
সপ্তম শতাব্দীতে, জেলাটি ছত্তিশগড়ের হৈহয় রাজপুত রাজাদের রাজ্যে অন্তর্ভুক্ত ছিল; এই রাজ্যটি মহাকোশল নামে পরিচিত ছিল। জেলার নামটি 'ভন্নারা' থেকে উদ্ভূত, রতনপুরের একটি পাথরের শিলালিপিতে এই নামটির উল্লেখ করা হয়েছে; রতনপুরের শিলালিপিটি অন্তত একাদশ শতকের, যার অর্থ একাদশ শতকেও ভান্ডারা একটি জনপদরূপে পরিচিত ছিল। দ্বাদশ শতকে এই অঞ্চল হৈহয়দের হাত থেকে পানওয়ার রাজপুতদের দ্বারা অধিগৃহীত হয়। এর পরে এটি গোন্ড রাজাদের অধীনে আসে।
সপ্তদশ শতাব্দীতে, জেলাটিকে মারাঠা সাম্রাজ্যের পেশোয়াদের দ্বারা বেরারের একটি অংশে পরিণত হয়েছিল। ১৬৯৯ সালে, অঞ্চলটি বিদর্ভ এবং বেরার অঞ্চল সহ পরোসজি ভোঁসলের নিয়ন্ত্রণে আসে। বিদর্ভের রাঘোজি ভোঁসলে ১৭৪৩ সালে এই অঞ্চলের পরিচালক হন এবং ১৭৫৫ সালে তাঁর মৃত্যুর পরে পুত্র জানোজি তাঁর স্থলাভিষিক্ত হন। ১৮১৮ থেকে ১৮৩০ সাল পর্যন্ত এই অঞ্চল ভোঁসলেরাই শাসন করে এবং ১৮২১ সালে ভান্ডারা জেলা গঠিত হয়।
ভূগোল
ভান্ডারা মহারাষ্ট্রের অন্যতম প্রধান প্রশাসনিক জেলা এবং এটি ২১°১০'উত্তর অক্ষাংশ এবং ৭৯°৩৯' পূর্ব দ্রাঘিমায় নাগপুর বিভাগে অবস্থিত। জেলাটি উত্তরে মধ্যপ্রদেশের বালাঘাট জেলা এবং দক্ষিণে চন্দ্রপুর জেলা, পূর্বে গোন্ডিয়া জেলা এবং পশ্চিমে নাগপুর জেলা দ্বারা সীমাবদ্ধ।৩৭১৬ বর্গকিলোমিটার ক্ষেত্রফল বিশিষ্ট ভাণ্ডারা জেলাটি তিনটি মহকুমা ভাণ্ডারা, তুমসার ও সাকোলিতে বিভক্ত। ভাণ্ডারা মহকুমাটি দুটি তালুকায় বিভক্ত: ভান্ডারা এবং পাউনি।তুমসার মহকুমায় রয়েছে তুমসার ও মহাদি এবং সাকোলি মহকুমাটি তিনটি তালুকায় বিভক্ত: সাকোলি, লাখানী এবং লখান্দুর।
জনমিতি
২০১১ সালের জনগণনা অনুসারে ভাণ্ডারা জেলার জনসংখ্যা ১,২০০,৩৩৪ জন যা পূর্ব তিমোর বা মার্কিন যুক্তরাষ্ট্রের রোড আইল্যান্ড রাজ্যের সমান সমান। জনসংখ্যার বিচারে ভারতের ৬৪০টি জেলার মধ্যে ভান্ডারার অবস্থান ৩৯৭তম।
জেলাটির জনসংখ্যার ঘনত্ব প্রতি বর্গকিলোমিটারে ২৯৪ জন (৭৬০ জন/বর্গ মাইল)। ২০০১-২০১১ এর দশকে এর জনসংখ্যার বৃদ্ধির হার ছিল ৫.৬৫%। ভাণ্ডারায় প্রতি ১০০০ পুরুষ পিছু ৯৮২ জন মহিলা রয়েছেন এবং সাক্ষরতার হার ৮৩.৭৬%।
ভাষা ও সংস্কৃতি
ভারতের ২০১১ সালের জনগণনা অনুযায়ী, জেলার জনসংখ্যার ৯৩.১৯% মারাঠি, ৪.৯৯% হিন্দি এবং ০.৪৮% গোন্ডি তাদের প্রথম ভাষা হিসাবে ব্যবহার করেন।
অর্থনীতি
ভান্ডারার অর্থনীতি মূলত কৃষি, উতপাদন ও বনজ সম্পদের উপর নির্ভরশীল। বেশ কয়েকটি প্রাচীন মন্দির এবং ঐতিহাসিক নিদর্শন, হ্রদ, উদ্যান এবং অভয়ারণ্য সহ, ভান্ডারা একটি ভালো পর্যটন কেন্দ্র এবং পর্যটন থেকেও বেশ কিছু আয় হয়।
রামগতি ন্যায়রত্ন
রামগতি ন্যায়রত্ন  (৪ জুলাই ১৮৩১ - ৯ অক্টোবর (২১ শে আষাঢ়) ১৮৯৪) ছিলেন ঈশ্বরচন্দ্র বিদ্যাসাগরের সমসাময়িক সংস্কৃত কলেজের ছাত্র ও অধ্যাপক। তিনি বাংলা ভাষা ও  সাহিত্যের প্রথম পূর্ণাঙ্গ ইতিহাস - "বাঙ্গালা ভাষা ও বাঙ্গালা সাহিত্য-বিষয়ক প্রস্তাব" রচনা করেন।
মদনপুর ইউনিয়ন
মদনপুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
রামগতি ন্যায়রত্ন
জন্ম ও প্রারম্ভিক জীবন
রামগতি ন্যায়রত্ন'র জন্ম ১৮৩১ খ্রিস্টাব্দের ৪ঠা জুলাই (১২৩৮ বঙ্গাব্দের ২১ শে আষাঢ়)  ব্রিটিশ ভারতের হুগলি জেলার পাণ্ডুয়ার নিকটস্থ ইলছোবা গ্রামে। পিতার নাম হলধর চূড়ামণি। রামগতি দশ বৎসর বয়স পর্যন্ত পড়াশোনা করেন গ্রামের পাঠশালায়। ১৮৫৪ খ্রিস্টাব্দের জানুয়ারিতে ভর্তি হন কলকাতার  সংস্কৃত কলেজে। কলেজে অত্যন্ত মেধাবী ছাত্র ছিলেন তিনি। কলেজ নথিতে তার পদবী 'শর্মা' ও 'ব্যানার্জি' ব্যবহৃত হত। তিনি কলেজের জুনিয়র ও সিনিয়র সমস্ত পরীক্ষায় বৃত্তি লাভ করেন। শিক্ষান্তে ১৮৫৬ খ্রিস্টাব্দে তিনি ন্যায়রত্ন উপাধি পান।
সাহিত্যকর্ম
রামগতি ন্যায়রত্নের ১৮৭২ খ্রিস্টাব্দে প্রকাশিত "বাঙ্গালা ভাষা ও বাঙ্গালা সাহিত্য বিষয়ক প্রস্তাব" গ্রন্থটি অন্যতম কীর্তি। তার এই গ্রন্থটি বাংলা সাহিত্যের পূর্ণাঙ্গ ইতিহাস রচনার প্রথম প্রয়াস হিসাবে বিবেচিত হয়। তার রচিত অন্যান্য গ্রন্থ গুলি হল-
শেষোক্ত গ্রন্থদুটি তার মৌলিক আখ্যায়িকা গ্রন্থ।
জীবনাবসান
রামগতি ন্যায়রত্ন ১৮৯৪ খ্রিস্টাব্দের ৯ ই অক্টোবর তার চুঁচুড়া'র বাড়িতে পরলোক গমন করেন।
আবদুর রউফ (বীর বিক্রম)
জন্ম ও শিক্ষাজীবন
আবদুর রউফের জন্ম নরসিংদী জেলার  মনোহরদী উপজেলার কোচের চরে। তার বাবার নাম আবদুল হেকিম এবং মায়ের নাম রওশন আরা বেগম। তার স্ত্রীর নাম শামীম আরা রউফ। তাদের এক ছেলে ও দুই মেয়ে।